શહેરના રામોલ, બાપુનગર, સરદારનગર, ઓઢવ, કૃષ્ણનગર જેવા અનેક વિસ્તારોમાં ગુંડાગીરી અને ગેરકાયદે પ્રવૃત્તિ એટલી હદે વધી ગઇ છે કે સ્થાનિકો ત્રાસી ગયા છે. જો કોઇ વ્યકિત આવાં તત્ત્વો વિરુદ્ધમાં કાયદેસરની કાર્યવાહી કરવા માટે પગલું પણ ભરે તો તેમના પર હુમલો થાય છે અથવા તો જાનથી મારી નાખવાની ધમકી આપવામાં આવે છે. આવા ગુંડારાજને ડામવા માટે પોલીસે ઓપરેશન જુલૂસનો પ્રારંભ કર્યો છે. છેલ્લા ત્રણ મહિનામાં ૨૦ કરતાં વધુ લુખ્ખાં તત્ત્વોનું જુલૂસ કાઢવામાં આવ્યું છે.